CELEX: 62011TN0255
Language: sk
Date: 2011-05-20 00:00:00
Title: Vec T-255/11: Žaloba podaná 20. mája 2011 — Fellah/Rada

16.7.2011   
            
            
               SK
            
            
               Úradný vestník Európskej únie
            
            
               C 211/28
            
         Žaloba podaná 20. mája 2011 — Fellah/Rada
   (Vec T-255/11)
   2011/C 211/61
   Jazyk konania: francúzština
   
      Účastníci konania
   
   
      Žalobca: Zakaria Fellah (New York, Spojené štáty americké) (v zastúpení: G. Collard, advokát)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               určil, že nariadenie Rady (EÚ) č. 330/2011 zo 6. apríla 2011 a rozhodnutie Rady 2011/221/SZBP zo 6. apríla 2011 uverejnené 7. apríla 2011 v Úradnom vestníku Európskej únie nie sú vo vzťahu k žalobcovi Zakariovi Fellahovi skutkovo podložené,
            
         
               —
            
            
               a preto
               
                           —
                        
                        
                           zrušil nariadenie Rady (EÚ) č. 330/2011 zo 6. apríla 2011 a rozhodnutie Rady 2011/221/SZBP zo 6. apríla 2011,
                        
                     
                           —
                        
                        
                           subsidiárne nariadil stiahnutie mena Zakaria Fellah zo zoznamu priloženého k uvedenému nariadeniu a rozhodnutiu.
                        
                     
         
      Dôvody a hlavné tvrdenia
   
   Žalobca uvádza na podporu svojej žaloby dva dôvody.
   
               1.
            
            
               Prvý žalobný dôvod je založený na porušení povinnosti odôvodniť, keďže dôvody zápisu žalobcu do zoznamu osôb a subjektov, na ktoré sa vzťahujú obmedzujúce opatrenia boli mechanicky zopakované bez uvedenia presnej skutkovej okolnosti umožňujúcej posúdiť relevantnosť tohto zápisu.
            
         
               2.
            
            
               Druhý žalobný dôvod je založený na zjavne nesprávnom posúdení,
               
                           —
                        
                        
                           keďže žalobcovi sa vytýka, že prispieval na financovanie štátnej správy L. Gbagba, pričom na jednej strane žalobca len vykonával svoju funkciu úradníka L. Gbagba v čase, kedy bol medzinárodným spoločenstvom uznaný za legitímnu hlavu štátu, a na druhej strane žalobca nedisponoval prostriedkami, ktoré by mu umožňovali financovať štátnu správu L. Gbagba,
                        
                     
                           —
                        
                        
                           keďže napadnuté konania sa stali bezpredmetnými po 11. apríli 2011, kedy bol L. Gbagbo zadržaný.